קדמו לבחירה בארזי השתתפותה כנציגת ישראל באירוויזיון 1976 כחלק משלישיית שוקולד מנטה מסטיק, הנחיית אירוויזיון 1979 שנערך בבנייני האומה בירושלים, זכייתה במקום השני בתחרויות קדם אירוויזיון 1982 וקדם אירוויזיון 1983 ובמקום השלישי בתחרות קדם אירוויזיון 1985 והנחיית קדם אירוויזיון 1987. בנוסף התבקשה ארזי לייצג את ישראל בתחרות אירוויזיון 1984 אך השתתפותה בוטלה כיוון שהתחרות נערכה ביום הזיכרון לחללי מערכות ישראל.